কে. এম. রুবেল, ফরিদপুর:এখনই সময়ঃ নারীর জীবন পরিবর্তনে সক্রিয় গ্রাম ও শহরের উন্নয়ন কর্মীরা- এ স্লোগানকে সামনে রেখে ফরিদপুরে অনুষ্ঠিত হলো খাদ্য সার্বভৌমত্ব এবং নারীর ভুমি ও কৃষি অধিকার বিষয়ক এক আলোচনা সভা। বেসরকারী উন্নয়ন সহযোগী প্রতিষ্ঠান বেনিফিশিয়ারিজ ফ্রেন্ডশীপ ফোরাম (বিএফএফ) বুধবার দুপুরে এ আলোচনা সভার আয়োজন করে। বিএফএফএর হলরুমে আয়োজিত এ অনুষ্ঠানে প্রধান অতিথি হিসাবে উপস্থিত ছিলেন জেলা পরিসংখ্যান কর্মকর্তা মিনাক্ষী বিশ্বাস। অনুষ্ঠানে স্বাগত বক্তব্য রাখেন বিএফএফএর পরিচালক আনম ফজলুল হাদী সাব্বির। বিশেষ অতিথি হিসাবে উপস্থিত ছিলেন জেলা পরিষদেও সদস্য ঝর্না হাসান, সমাজসেবা অধিদপ্তরের সাবেক উপ পরিচালক মোঃ শহিদুল্লাহ, ফরিদপুর ডেভেলপমেন্ট এজেন্সী (এফডিএ)র পরিচালক মোঃ আজহারুল ইসলাম, ফরিদপুর প্রেসক্লাবের সহ সভাপতি কামরুজ্জামান সোহেল, জেলা মহিলা বিষয়ক কর্মকর্তা মাসউদা হোসেন, জেলা প্রাথমিক ও গনশিক্ষা বিষয়ক কর্মকর্তা নিলুফার ইয়াসমিন, এনজিও ফোরামের আঞ্চলিক কো-অডিনেটর আবদুস সালাম, রাসিন এর নির্বাহী পরিচালক আসমা আক্তার মুক্তা, এজাগ এর নির্বাহী পরিচালক নাজমা আক্তার, পথকলি সংস্থার পরিচালক বেলায়েত হোসেন। অনুষ্ঠানটি পরিচালনা করেন শহিদুল ইসলাম সোহান। এসোসিয়েশন ফর ল্যান্ড রিফর্ম অ্যান্ড ডেভেলপমেন্ট (এএলআরডি)র সহযোগীতায় এবং বেনিফিশিয়ারিজ ফ্রেন্ডশীপ ফোরাম (বিএফএফএ)র আয়োজনে এ অনুষ্ঠানে ফরিদপুর জেলার বিভিন্ন এলাকার কৃষি পন্য উৎপাদনের সাথে জড়িত নারীরা উপস্থিত ছিলেন। আলোচনা সভা শেষে নারীদেও উৎপাদিত নিরাপদ সবজির দোকানের উদ্বোধন করেন।